پلوتونون میلیاردلارجا میل اوزاغین‌دا، "ده گوبلین (جین)" آدی وئریلن یئنی بیر جیسیم معین ائدیلدی.
اولوسلارآراسی آسترونومی بیرلیگینه باغلی گزگن مرکزین‌دن وئریله‌ن آچیقلامادا، گونش سیستمی ایچینده پلوتونون میلیاردلارجا میل اوزاقلیغین‌دا، اؤزونه عاید اوربیتی اولان بیر جیسیم کشف ائدیلدیگی بلدیریلدی.
بیلیم اینسانلاری بو جیسمه "ده گوبلین (جین)" آدینی وئردی.
کارنگی بیلیم انستیتوسو گؤی بیلیمچی‌سی سکات شپرد، جیسمی، گونش سیستمین‌ده وار اولدوغونا اینانیلان ۹.جو گزگن اولابیله‌جک "پلانئت X"ی آختاریرکن تاپدیقلارینی قید ائد‌رک،
"بو کشفله پلانئت ایکسین حقیقتا وار اولما احتیمالی یوزده ۹۰ اولدو" دئیه دانیشدی.
وارلیغی ایلک دفعه ۱۹۱۵ده پرسیوال لوول طرفین‌دن اؤن گؤرولن پلوتونو، ۱۹۳۰دا کلاید تامبا کشف ائتمیشدی.
۷۶ ایل بویونجا گونش سیستمینین ۹.جو پلانئتی اولاراق قبول ائدیلن پلوتون، ۲۰۰۶دا "جیرتدان گزگن"لیگه دوشورولموشدو.
